तकनीक में बढ़त न बनाने पाएं भारत-चीन : ओबामा  
ओबामा ने कहा कि दुनिया भर में महसूस किया जा रहा है कि स्वच्छ ऊर्जा तकनीक का भविष्य उज्ज्वल है।
अमेरिका के राष्ट्रपति बराक ओबामा चाहते हैं कि अमेरिका स्वच्छ ऊर्जा उत्पादन में विश्व में सबसे आगे रहे और चाहते हैं कि नई तकनीक का आविष्कार भारत और चीन जैसे देशों के बजाए उनके देश में हो।  इंडियाना के एलिसन ट्रांसमिशन संयंत्र में कर्मचारियों को संबोधित करते हुए ओबामा ने कहा कि दुनिया भर में महसूस किया जा रहा है कि स्वच्छ ऊर्जा तकनीक का भविष्य उज्ज्वल है।  ओबामा ने कहा, हमारी प्रतिस्पर्धा पूरी दुनिया से है और जर्मनी, चीन, दक्षिण कोरिया जैसे देश जानते हैं कि स्वच्छ ऊर्जा तकनीक में आने वाले समय में नौकरी और आर्थिक विकास की संभावना है। उन्होंने कहा, हमें सुनिश्चित करना है कि प्रतिस्पर्धा में हमारी ही जीत हो। ओबामा ने बार-बार अमेरिकी लोगों से कहा है कि शिक्षा और आविष्कार के मामले में भारत और चीन जैसे देशों पर अपनी बढ़त बनाए रखें।